الصفحه دى يتيمه, حاول تضيفلها لينك فى صفحات تانيه متعلقه بيها. العلمانية هى الحل ، كتاب مهم من تأليف فاروق القاضى صدر فى مصر سنة 2010 و كان ليه رد فعل كبير عند المثقفين . بيعتبر الكتاب ان العلمانيه ( او السيكولاريه ) هى خلاصة تجارب البشر و ثمرة نضالهم الطويل عشان يتحررو و يتقدمو . زى ما الانسان عن طريق العلم قدر انه يكتشف الطبيعه اللى حواليه و يسيطر عليها و يسخرها لخدمة البشريه و تحقيق مطالبها قدر كمان عن طريق العلمانيه انه يأسس الدوله القوميه الحديثه اللى انفصلت عن امبراطوريات العصور الوسطى و سلطانها الدينى. بيقول احمد عبد المعطى حجازى اللى عرض الكتاب ، إن كل اللى اتكتب فى الكتاب مهم و يستحق المناقشة لإن اللى كتبه ، فاروق القاضى ، مفكر درس القانون ، و كان من انصار الاشتراكيه ، واشتغل فى الصحافه، واتصل بالثقافة الغربيه فى فرنسا ، و كان من اليساريين المصريين اللى ناضلو. الكتاب بيبدأ بمناقشة اصل العلمانيه و اهميتها و اراء انصارها و خصومها عن طريق استخدام لغه منطقيه و موضوعيه مافيهاش الاسلوب الخطابى. بيقول المفكر عبد المعطى حجازى ان ده مهم لإن العلمانيه مش مجرد مفهوم سياسى بيفصل مابين الدين و الدوله لكن تاريخ حافل ما انفصلتش فيه السياسه عن الواقع الحى و ما اتحققتش انجازاته من غير تضحيات.